“Ǎ mɔ̂n mod, vəŋán ḿfág yā bɔ́n bə́ Amon bə́ nə́, ó kúlī bɔ́ mam. 3Wayi kad bɔ́n bə́ Amon nâ: Vógólán ǹkɔ́bɔ̄ Ńtondôbə Zambá. Éyə Ǹtondôbə Zambá ā kɔ́bɔ̄ ná: ḿból a dzó nâ: Ḿból mī ngákpə́lə m̀fúfúb étɔbɔgɔ wáma éyɔŋ bə́ ngábɔli dzɔ́, á sí Ísraɛ̂l, éyɔŋ bə́ ngábwé dzɔ̄, ai ndá Yūda éyɔŋ e ngákə̄ á məkaban, 4asú tē hḿ māzu wa və́ á mɔ́ mə́ bɔ́n yā ńnam kídí; bâyi sɔ́ vūl mīńkán myábán ábə wa, bâyi lóŋ mvóg ábə wa. Ḿbɔ̄ báyi dí bibumá bíe, ḿbɔ̄ fə̄ báyi nyú mə̄nyáŋ móe. 5Mayi bɔ̌ Raba ábəmbá bə́kámɛl, bətísɔ̌n yā Amon ábəmbá míńtómbá. Eyɔ̌ŋ tē hḿ myāyi yə̌m naa mə nə Ǹtondôbə. 6Éyə Ǹtondôbə Zambá ā kɔ́bɔ̄ ná: Ḿból ó ngākud kób, ó kudú fə akǒl á sí, ǒ ngátag, ai ebyandí á ńnə̄m á túd, ású ńnam Ísraɛ̂l, 7ńdɔ̄ hḿ māzu sám wɔ́ wámā ábə wa; mayi bɔ̌ naa məyɔŋ mə́ sa wa, mə́ vāā wa á zāŋ məyɔŋ, mə́ māna wa ai sí á zāŋ miǹnam. Mayi wa sili á sí, eyɔ̌ŋ te wǎyi yə̌m naa mǎ mə̄ nə́ Ńtondôbə.